На основу чл. 8. Закона о финансирању локалне самоуправе (''Сл.гласник РС'', бр. 62/2006, 47/2011, 93/2012, 83/16, 104/16-др.закон, усклађени највиши износи 99/2013, 125/2014, 95/2015, 91/2016 и 96/2017), чл. 11. и 38б. став 1. Закона о порезима на имовину (''Сл.гласник РС'', бр. 26/01, 42/02-Одлука СУС, 80/02, 80/02 – др.закон, 135/04, 61/07, 5/09, 101/10, 24/11, 78/11, 57/12 –Одлука УС РС, 47/13 и 68/14 - др.закон), чл. 32. став 1. тачке 3. Закона о локалној самоуправи (''Сл.гласник РС'',бр.129/07, 83/2014-др.закон, 101/2016 – др.закон и 47/18), чл. 15. става 1. тачке 3. и 15.Статута општине Власотинце („Сл. гласник града Лесковца“, бр. 12/08, 24/11, 17/17), **Скупштина општине Власотинце** на седници одржаној дана **09.11.2018.** године, донела је

**О Д Л У К У**

**О ВИСИНИ СТОПЕ ПОРЕЗА НА ИМОВИНУ ЗА 2019.ГОДИНУ**

**Члан 1.**

Овом Одлуком утврђује се висинa стопе пореза на имовину за 2019.годину, oсим пореза на пренос апсолутних права и пореза на наслеђе и поклон.

**Члан 2.**

Стопе пореза на имовину износе:

1. На права на непокретности пореског обвезника који води пословне књиге 0,30%;

2. На права на земљишту код обвезника који не води пословне књиге 0,00%;

3. На права на непокретности пореског обвезника који не води пословне књиге, осим на земљишту:

|  |  |
| --- | --- |
| На пореску основицу  | Плаћа се на име пореза  |
| 3.1. До 10.000.000 динара  | 0,30%  |
| 3.2. Од 10.000.000 до 25.000.000 дин  | Порез из подтачке 3.1. + 0,60% на износ преко 10.000.000 дин  |
| 3.3. Од 25.000.000 до 50.000.000 дин  | Порез из подтачке 3.2. + 1,0% на износ преко 25,000.000 дин  |
| 3.4. Преко 50.000.000 динара  | Порез из подтачке 3.3. + 2,0% на износ преко 50.000.000 дин  |

**Члан 3.**

 У погледу начина одређивања пореског обвезника, пореске основице, настанка пореске обавезе, ослобађања, утврђивања, контроле и наплате пореза, примењиваће се одредбе Закона о порезима на имовину, Закона о финансирању локалне самоуправе и Закона о пореском поступку и пореској администрацији.

**Члан 4.**

 Обвезници плаћања пореза на имовину могу бити привремено, потпуно или делимично ослобођени плаћања пореза на имовину и обрачунате камате на доспеле обавезе, и то само у изузетним случајевима прописаним законом.

**Члан 5.**

 Ступањем на снагу ове одлуке, престаје да важи Одлука о висини стопе пореза на имовину за 2018.годину („Сл. гласник града Лесковца“ број 21/17).

**Члан 6.**

 Ова одлука ступа на снагу осмог дана од дана објављивања у „Службеном гласнику града Лесковца “, а примењиваће се од 1.јануара 2019. године.

 **СКУПШТИНА ОПШТИНА ВЛАСОТИНЦЕ, дана 09.11.2018.године, 01 број 06-62-2/2018.**

 **ПРЕДСЕДНИК СКУПШТИНЕ**

 **Братислав Петровић,с.р.**

 **Тачност преписа оверава**

 **СЕКРЕТАР СКУПШТИНЕ**

 **Ивана Станојевић**

**О б р а з л о ж е њ е**

Правни основ за доношење Одлуке о висини стопе пореза на имовину за 2019.годину, садржан је у чл. 8. Закона о финансирању локалне самоуправе, којим је прописано да скупштина јединице локалне самоуправе утврђује висину стопе пореза на имовину, осим пореза на пренос апсолутних права и пореза на наслеђе и поклон, до висине највише стопе прописане законом којим се уређују порези на имовину.

 На основу члана 38б.став 1.Закона о порезима на имовину прописано је да се порез на имовину утврђује за календарску годину, применом одредаба овог закона као и одлуке скупштине јединице локалне самоуправе на чијој територији се имовина налази о стопама пореза на имовину, одлуке којом су одређене зоне (укључујући и најопремљеније зоне) и акта о коефицијентима за непокретности у зонама, који важи на дан 15. децембра текуће године.

 У члану 15. ст. 1. тачка 3. и 15.Статута општине Власотинце („Сл. гласник града Лесковца“, бр.12/08, 24/11 и 17/17) прописано је да скупштина општине утврђује стопе изворних прихода општине, као и начин и мерила за одређивање висине локалних такси и накнада као и да скупштина општине утврђује општинске таксе и друге локалне приходе који општини припадају по закону.

 Сходно чл. 40. Статута општине Власотинце и чл.3. Одлуке о Општинском већу општине Власотинце, Општинско веће општине Власотинце на седници одржаној дана 02.11.2018. године, утврдило је предлог Одлуке о о висини стопе пореза на имовину за 2019.годину и предлаже Скупштини општине Власотинце да донесе Одлуку како гласи у предлогу.

 ОПШТИНСКО ВЕЋЕ ОПШТИНЕ ВЛАСОТИНЦЕ, дана 02.11.2018 године, 01 бр. 06-61-2/2018.године.

 ПРЕДСЕДНИК ОПШТИНСКОГ ВЕЋА

 Зоран Тодоровић,с.р.